มีลูกชายวัย3ขวบ4เดือน น้องมีอาการถ่ายยากท้องผูกบ่อย 5-6ถ่าย ทำอย่างไรดีค่ะ
สวัสดีครับ อาการท้องผูก เป็นปัญหาที่พบบ่อยในเด็กวัยอนุบาล ซึ่งเด็กที่มีอาการมักจะกลัวที่จะถ่ายอุจจาระ เพราะกลัวเจ็บ หรือมีประสบการณ์ไม่ดีเวลาเข้าห้องน้ำ กระนั้น ส่วนใหญ่ อาการเหล่านี้มักเป็นชั่วคร่าว พอเราฝึกให้เขานั่งขับถ่ายในห้องน้ำได้ โตขึ้น เขาก็จะไม่กลัวและสามารถถ่ายได้ด้วยตัวเองครับในช่วงนี้ จึงแนะนำให้น้องเขารับประทานผัก ผลไม้ และน้ำให้มากขึ้น เพื่อช่วยให้ถ่ายคล่องขึ้น ช่วงที่เข้าห้องน้ำ แม่อาจจะให้กำลังใจ และให้ความมั่นใจกับเขาว่าเรื่องนี้เป็นกิจวัตรที่เราทำทุกวัน ไม่ใช่เรื่องน่ากลัว พอเขาทำได้ ก็ให้คำชมกับเขา เขาก็จะรู้สึกมั่นใจในตัวเองและก้าวข้ามปัญหานี้ได้ครับอย่างไรก็ดี หากน้องเขามีอาการไข้ ถ่ายเป็นเลือด ปวดท้องมาก ก็แนะนำให้พบกุมารแพทย์เพื่อตรวจวินิจฉัยและรักษาต่อไปครับ